**În atenția părinților/tutorilor legal instituiți/ reprezentanților legali ai copiilor care la data 01.09.2023 au vârsta de 6 ani împliniți și pentru care se solicită menținerea în grădiniță peste vârsta legală de școlarizare, adică amânarea școlarizării în anul școlar 2023/2024**

În perioada 05.04 - 26.04.2023, părinții/tutorii legal instituiți/ reprezentanții legali ai căror copii împlinesc vârsta de 6 ani pâna la data de 31 august 2023, vor transmite o cerere de amânare la Registratura ISJ Timiș - registratura@isjtm.ro pentru *Comisia județeană de înscriere în învățământul primar.* Cererea va fi însoțită de adeverința medicală eliberată de medicul de familie care atestă prezența unor afecțiuni acute severe sau cronice care pot constitui cauze de amânare a începerii școlarizării la vârsta de 6 ani conform ***Baremului medical*** din Ordinul 430/2004 al Ministerului Sănătății publicat în M.OF. nr. 377/29.04.2004.

 Cererile de amânare a înscrierii în clasa pregătitoare vor fi analizate și soluționate de *Comisia județeană de înscriere în învățământul primar* astfel*:*

 a) Dacă se constată că afecțiunea acută severă sau cronică din adeverința medicală constituie cauză de amânare conform ***Baremului medical*** din *Ordinul 430/2004 pentru aprobarea Baremului medical cu afecțiunile care pot constitui cauze de amânare a începerii școlarizării la vârsta de 6 ani*, *Comisia județeană de înscriere în învățământul primar* va aproba cererea prin care se solicită amânarea înscrierii în clasa pregătitoare în anul școlar 2023-2024.

 b) Dacă se constată că afecțiunea din adeverința medicală **nu** constituie cauză de amânare conform ***Baremului medical*** din Ordinul 430/2004, *Comisia județeană de înscriere în învățământul primar* va respinge cererea prin care se solicită amânarea înscrierii în clasa pregătitoare în anul școlar 2023-2024.

**Anexa nr. 2** la Procedura Operațională P 10.17 privind înscrierea în învățământul primar 2023/2024- Situații excepționale care necesită amânarea înscrierii în învătământul primar sau cele care nu se încadrează în Calendarul înscrierii în învătământul primar”

CĂTRE COMISIA JUDEȚEANĂ DE ÎNSCRIERE A COPIILOR ÎN ÎNVĂȚĂMÂNTUL PRIMAR

Subsemnata/ul,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cu domiciliul/reședința în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

str.\_\_\_\_\_\_\_\_\_\_\_\_\_, nr.\_\_\_\_, bl.\_\_\_, sc.\_\_\_ tel. \_\_\_\_\_\_\_\_\_\_\_\_\_\_\_\_\_\_\_\_\_, mama /tata /tutorele /reprezentatul legal al minorului/minorei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ născut/ă la data de \_\_\_\_\_\_\_\_\_\_\_\_\_\_\_\_\_, vă rog să aprobați amânarea înscrierii acestuia/acesteia în învățământul primar în anul școlar 2023/2024, în conformitate cu prevederile art.53(2) din OME nr. 3445 din 17.03.2022 privind aprobarea *Metodologiei de înscriere a copiilor în învățământul primar pentru anul școlar 2022/2023* și a *Calendarului înscrierii în învățământul primar pentru anul școlar 2023-2024*, aprobat prin Ordinul nr. 3704/17.02.2023.

 Anexez prezentei, adeverința medicală eliberată de medicul de familie care atestă afecțiunea acută severă sau cronică ce poate constitui cauză de amânare a începerii școlarizării la vârsta de 6 ani, conform *Baremului medical* prevăzut în *Ordinul 430/2004 al Ministerului Sănătății publicat în M.OF. nr. 377/29.04.2004*.

Data: Semnătura:

**Anexa nr. 3** la Procedura Operațională P 10.17 privind înscrierea în învățământul primar 2023/2024- Situații excepționale care necesită amânarea înscrierii în învătământul primar sau cele care nu se încadrează în Calendarul înscrierii în învătământul primar”

**BAREMUL MEDICAL**

cu afecțiunile care pot constitui cauze de amânare a începerii şcolarizării la vârsta de 6 ani:

1. Tulburări severe de nutriţie (cu greutate corporală sub 16 kg la băieți şi sub 15 kg la fete şi/sau hemoglobină sub 9,5 g/dl)
2. Tuberculoză (indiferent de localizare) în evoluţie şi formele recent stabilizate (sub 6 luni de la stabilizare)
3. Leziuni cardiace (congenitale sau dobândite) organice, cu semne incipiente sau manifeste de decompensare
4. Tulburări de ritm cardiac patente
5. Boli circulatorii cu tulburări manifeste (arteriopatii, venopatii, limfopatii)
6. Bronhopneumopatii cronice trenante
7. Astm bronşic sub tratament
8. Hepatită virală acută (în ultimele 12 luni)
9. Hepatită cronică (persistentă sau agresivă)
10. Sindroame de malabsorbţie neechilibrate terapeutic
11. Alte afecţiuni digestive cronice cu semne manifeste
12. Glomerulonefrită (în ultimele 12 luni)
13. Alte nefropatii cronice cu semne de decompensare
14. Anemii cronice feriprive cu hemoglobină sub 9,5 g/dl
15. Anemii hemolitice cu crize de hemoliză şi/sau splenomegalie
16. 16. Anemie Biermer
17. 17. Talasemie majoră Cooley
18. Aplazii medulare
19. Purpură trombocitopenică idiopatică cu splenomegalie
20. Agranulocitoză
21. Hipersplenism
22. Hemopatii cu sângerări
23. Histiocitoză X cronică
24. Boala Hand-Schuller-Cristian
25. Sarcoidoză
26. Reumatism articular acut, inclusiv Coreea Sydenham (în ultimele 6 luni)
27. Reumatisme cronice în faze evolutive
28. Colagenoze (lupus eritematos diseminat, sclerodermie, dermatomiozită, periarterită nodoasă)
29. Boli maligne (leucemie, limfoame şi reticuloane maligne etc.)
30. Imunodeficienţe primare
31. Diabet zaharat insulinodependent tip I
32. Boli metabolice cu impact asupra dezvoltării somatice şi neuropsihice
33. Tireotoxicoză (hipertiroidie)
34. Tiroide cronice
35. Insuficienţă cortico-suprarenală primară
36. Mixedem congenital
37. Diabet insipid
38. Sindrom Turner
39. Sindrom adrenogenital (hiperplazie suprarenală congenitală) cu pierdere de sare
40. Deficienţe de creştere staturală din orice cauză (sub 107 cm la băieţi şi sub 105 cm la fete)
41. Alte endocrinopatii manifeste
42. Obezitate cu insuficienţă respiratorie restrictivă sub 75%
43. Întârziere mentală uşoară (coeficient de inteligenţă 50-69)
44. Intelect de limită (coeficient de inteligenţă 70-89)
45. Tulburări de dezvoltare a limbajului şi vorbirii
46. Tulburări specifice de dezvoltare motorie
47. Tulburări invalidante ale dezvoltării (autism infantil etc.)
48. Tulburări hiperkinetice
49. Tulburări emoţionale şi imaturitate afectiv-comportamentală (anxios-fobică etc.)
50. Tulburări ale funcţiei sociale (mutism electiv etc.)
51. Ticuri cronice (motorii, vocale, boala Gilles de la Tourette)
52. Alte tulburări de comportament şi emoţionale (encomprezis, enurezis diurn, bolboroseală, balbism etc.)
53. Tulburări mentale organice
54. Traumatism cranian forte (în ultimele 6 luni) şi sechele după traumatism cranian
55. Epilepsie cu crize rezistente la tratament
56. Handicap motor sau neuromotor (paralizii cerebrale infantile - boala Little, plegii; boli neuromusculare miastenii, distrofie musculară Duchenne, miotonii, miopatii; afecţiuni inflamatorii, tumorale, vasculare cerebrale sau periferice)
57. Meningită sau meningoencefalită (în ultimul an) ori sechele după acestea
58. Alte afecţiuni neuropsihice manifeste
59. Hipoacuzii cu pierdere socială de auz mai mare de 20 decibeli
60. Otită medie supurată bilaterală recidivantă (în ultimele 6 luni)
61. Tulburări de dicţie şi fonaţie, care împiedică o comunicare cvasinormală (dificultăţi importante în pronunţarea unor foneme, rinolalie, sigmatism etc.)
62. Sindrom Meni'f3re
63. Alte boli O.R.L. severe
64. Scăderea acuităţii vizuale după corecţie la ambii ochi sub 1/2 cc
65. Scăderea acuităţii vizuale după corecţie la un ochi sub 1/10 (inclusiv lipsa unui ochi), indiferent de acuitatea vizuală la celălalt ochi
66. Miopie progresivă cu leziuni de coroidoză miopigenă la fundul de ochi
67. Astigmatism cu tulburări mari de acomodare
68. Strabism cu tulburări accentuate de motilitate oculară, care necesită tratament ortoptic (sau cu ambliopie forte ori medie, în curs de recuperare)
69. Alte afecţiuni grave oculare (glaucom congenital, dezlipiri de retină sub 1 an, cu acuitate vizuală normală etc.)
70. Eczemă cronică întinsă, rebelă la tratament
71. Dermatoză micotică manifestă
72. Dermatoze buloase
73. Psoriazis întins
74. Alte boli cronice de piele cu tulburări manifeste
75. Malformaţii congenitale ale membrelor (ectromelii transversale sau longitudinale, aplazii de membre ori de segmente de membre)
76. Scolioze congenitale sau esenţiale mai mari de 20°
77. Inegalităţi de membre, mai mari de 2 cm
78. Luxaţie congenitală de şold
79. Picior strâmb congenital în tratament
80. Artrogripoză
81. Pectus excavatum cu insuficienţă respiratorie de tip restrictiv sub 75%
82. Osteomielită acută sau cronică
83. Sechele motorii după poliomielită
84. Tumori benigne sau maligne ale aparatului locomotor
85. Osteocondrită de şold
86. Orice afecţiune traumatică totală chirurgicală cu osteosinteză metalică (fracturi)
87. Alte afecţiuni osteomusculoarticulare, congenitale sau dobândite, cu semne clinice manifeste
88. Orice afecţiune cronică severă pe care specialistul din domeniul medical respectiv o consideră stânjenitoare unei şcolarizări normale la vârsta de 6 ani.